Andmevara

AS Andmevara on Eesti infotehnoloogiaettevõte, mille aktsiad kuuluvad Leedu IT-ettevõttele INVL Technology.

AS Andmevara põhilised tegevusalad on tarkvaraarendus, majutusteenus, klienditoe teenus ja digiteerimine. AS Andmevara oli aastatel 2002–2015 Eesti ühe suurima registri, rahvastikuregistri volitatud töötleja.

AS-il Andmevara on Moldovas tütarettevõte Andmevara S.R.L.

Ajalugu
AS Andmevara on asutatud 19. septembril 1997, kuigi Plaanikomitee Arvutuskeskuse õigusjärglasena ulatub ajalugu 1970ndatesse.

AS Andmevara eelkäijad on:
 ENSV Plaanikomitee Arvutuskeskus 22.01.1970–31.08.1990; 
 Majandusministeeriumi Infokeskus 01.09.1990–31.08.1991;
 Riigiarvutuskeskus 01.09.1991–18.09.1997.

 Koostöö Moldova rahvastikuregistriga 
Aastal 2013 ilmutas Moldova huvi Eesti e-riigi lahenduste vastu, soovides digiteerida oma rahvastikuandmeid, mis eksisteerisid veel samal aastal enamasti paberkujul."Kiisler: Moldova on huvitatud meie e-riigi kogemustest ja piirkondlikust koostööst" Postimehe uudiste arhiiv. Kasutatud 19.11.2014. Rahvusvahelise hankekonkursi tulemusena hakkas kolme aastast projekti läbi viima AS Andmevara."Andmevara võitis 600 000 eurose projekti" Äripäeva uudiste arhiiv. Kasutatud 19.11.2014.

Digiteerimise protsessi kuulus materjalide skaneerimine, metaandmete sisestamine, kvaliteedikontroll, digiteeritud materjalidega tutvumist võimaldava infosüsteemi loomine ja andmete üles laadimine MCloudi. 13 miljonist digiteeritavast dokumendist digiteeriti esimene miljon viie kuuga"1,000,000 digitised documents" Center of Electronic Governance news archive. Kasutatud 19.11.2014. ning seitsme kuuga digiteeriti kaks miljonit dokumenti."2,000,000 digitised documents" Center of Electronic Governance news archive. Kasutatud 19.11.2014. Tänu tihedale koostööle on AS Andmevara sealsed tegevused tänaseks märkimisväärselt laienenud. Üks olulisem käimasolevatest on Eesti Välisministeeriumi kaudu rahastatav projekt, mille käigus viiakse ellu arengukoostööprojekt „Moldova Vabariigi Kodanike Registri arendus SAIS infosüsteemi baasil“."Moldova Vabariigi Kodanike Registri arendus SAIS infosüsteemi baasil (jätkuprojekt SAIS infosüsteemile)" Eesti arengukoostöö andmebaas. Kasutatud 19.11.2014.

AS Andmevara on teinud esimesi samme alustamaks koostööd ka Usbekistaniga, osaledes välisministri Urmas Paetiga Eesti-Usbekistani ärifoorumil."Paet sõidab koos Eesti ettevõtjatega Usbekistani" Postimehe uudiste arhiiv. Kasutatud 19.11.2014."В Ташкенте прошел узбекско-эстонский бизнеес-форум" 12 news archive. Kasutatud 19.11.2014."В Ташкенте состоялся узбекско-эстонский бизнес-форум" UzReport news archive. Kasutatud 19.11.2014.

Viited

Välislingid
AS Andmevara koduleht
AS Andmevara Facebooki leht
AS Andmevara Instagrami lehekülg
AS Andmevara Twitteri lehekülg
AS Andmevara LinkedIn-i lehekülg

Kategooria:Eesti infotehnoloogiaettevõtted